Meghan je nosila obleko znamke Club Monaco, ki se je, pričakovano, razprodala v manj kot 24 urah po tem, ko se je v njej pojavila v javnosti. Obleka je na družbenih omrežjih dvignila kar nekaj prahu, toda ne v dobrem smislu. Glede na to, da pri obleki prevladuje črna barva, so se namreč številni spraševali, ali je to primerna izbira za poroko. Črna je namreč, poleg bele, nekako najbolj nezaželjena barva za goste na poroki. Toda kot je opazila ena od uporabnic, na koncu sploh ni šlo za črno, ampak temno modro obleko, le na določeni svetlobi je bila videti črna.